Valstybinė  visuomenės sveikatos priežiūra  Kėdainių  rajone 2014 metais
1. Valstybinė visuomenės sveikatos saugos kontrolė 

            Atliekant periodinę, operatyviąją, grįžtamąją valstybinę visuomenės sveikatos saugos kontrolę bei pagal fizinių ir juridinių asmenų skundus, prašymus ir pranešimus 2014 m buvo patikrinta 173 objektai, pažeidimai nustatyti 41 objekte(24 proc.). 2013 m. patikrinta 174 objektai, visuomenės sveikatos saugos teisės aktų pažeidimai buvo nustatyti 51 objekte (29 proc.). Įstaigos, kuriose buvo nustatyti pažeidimai, buvo tikrinamos pakartotinai. 

Už visuomenės sveikatos saugos teisės aktų pažeidimus  buvo paskirta 12 administracinių nuobaudų: 4-gožio paslaugų veiklai, po vieną- apgyvendinimo paslaugų veiklai, baseino ir saunos paslaugų veiklai,  bendrojo lavinimo mokyklų ugdymo veiklai, pirties, sporto, soliariumo veiklai  ir dėl ūkinės  veiklos triukšmo ribinių dydžių viršijimą gyvenamosiose patalpose .

Leidimus-higienos pasus panaikino 6 objektai, nes nevykdė veiklos. Leidimo-higienos paso turėtojas jeigu nevykdo veiklos, vadovaujantis teisės aktų reikalavimais, privalo pateikti prašymą panaikinti leidimo-higienos paso galiojimą.
             Operatyvioji kontrolė buvo atlikta gavus iš asmenų (fizinių ar juridinių) pranešimą (skundą) apie galimus teisės aktų, reglamentuojančių visuomenės sveikatos saugą, pažeidimus. Operatyvioji visuomenės sveikatos saugos kontrolė atliekama iš anksto neįspėjus tikrinamojo objekto. Kėdainių rajone 2014 m. buvo atliktos 5-ios valstybinės visuomenės sveikatos saugos operatyviosios kontrolės pagal pranešimą (skundą). Nustatyti pažeidimai penkiuose objektuose. Už Lietuvos higienos normų reikalavimų pažeidimus atsakingiems asmenims buvo paskirtos administracinės nuobaudos.
           2. Leidimų-higienos pasų išdavimas ir statinių projektų kontrolė.

         Sveikatos apsaugos ministro įsakyme  nurodyta,  kurioms ūkinės komercinės veiklos rūšims būtini leidimai -higienos pasai, kurie liudija, kad ūkinės komercinės veiklos sąlygos atitinka visuomenės sveikatos saugos teisės aktų reikalavimus ir suteikia jo turėtojui teisę verstis nurodyta veikla. Leidimai-higienos pasai būtini licencijuojamai asmens  sveikatos priežiūros veiklai - ligoninėms, ambulatorijoms, medicinos punktams, odontologijos įstaigoms, gydomajam masažui taip pat visoms  bendrojo lavinimo mokykloms, ikimokyklinio ugdymo veiklai, vaikų neformaliojo švietimo veiklai bei aukštosioms, aukštesniosioms ir profesinėms mokykloms, apgyvendinimo paslaugoms. Visoms grožio paslaugas teikiančioms įmonėms- kirpykloms, kosmetikos kabinetams,

 soliariumams, pirtims, baseinams, sporto klubams, o taip pat skalbyklų veiklai  būtini leidimai-higienos pasai, kad vartotojams būtų užtikrinta  saugus paslaugų teikimas. Per praėjusius metus įvairiai veiklai buvo išduota 74 leidimai -higienos pasai ( 2013 metais išduota  95 leidimai higienos pasai). Vienam objektui leidimai-higienos pasai nebuvo išduotas, nes nebuvo užtikrinti visuomenės sveikatos saugos teisės aktų reikalavimai. Nutraukus  veiklą,  buvo panaikinta 22 leidimai-higienos pasai ( grožio paslaugų  ir kitai veiklai ), o 2013 metais, nutraukus veiklą buvo panaikinta- 15 leidimų-higienos pasų. 

    Patikrinta 157 statinio projektavimo dokumentai ir 3 –juose( 2 proc.) nustatyta, kad projektų sprendiniai neatitinka visuomenės sveikatos saugos teisės aktų reikalavimų ir  tik pašalinus nurodytus trūkumus projektai buvo suderinti. Dalyvauta 31 –oje  statybų užbaigimo komisijų darbe, kurių metu buvo patikrinta statinių atitikimas visuomenės sveikatos saugos teisės aktų reikalavimams. Parengtos 24 teritorijų planavimo dokumentų vertinimo pažymos, išduota 16 planavimo sąlygų planavimo dokumentams rengti, dalyvauta planų ir programų strateginio pasekmių aplinkai vertinimo darbe ir  taršos integruotos prevencijos ir kontrolės leidimų išdavimo procese. 
Atliekant vaikų  mitybos įvertinimą,  patikrinta  16 vaikų ugdymo įstaigų valgiaraščių, iš kurių 8 –iuose (50 proc.) nustatyta, kad valgiaraščiai neatitinka sveikatos apsaugos ministerijos rekomendacijų ir buvo pateikti nurodymai valgiaraščius pataisyti.  
     Atliekant  šulinių vandens tyrimus, finansuojamus valstybės kuriuos naudoja nėščiosios ir kūdikiai iki 6 mėnesių amžiaus buvo ištirtas 18 šulinių vanduo ir nustatyta, kad 5 (27,8 proc.) šuliniuose nitratai viršijo leidžiamą normą – 50 mg/l. Didžiausias nitratų kiekis šulinio vandenyje nustatytas Kunionių k., Josvainių sen. – 145 mg/l ( normą viršijo 2,9 karto), Gožių k., Pernaravos sen. – 91,3 mg/l (1,82 karto), Paobelio k., Pelėdnagių sen. – 84,8 mg/l (1,7 karto), Mitėniškių k., Šėtos sen. – 71,3 mg/l (1,43 karto), Vaidotonių k., Surviliškio sen. – 64,8 mg/l (1,3 karto). Šie tyrimai yra labai svarbūs, kad vartotojai gautų informaciją apie vandens šulinių kokybę ir būtų išvengta kūdikių apsinuodijimų.

4. Apsinuodijimai.

   2014 m. buvo gauti 43 pranešimai iš sveikatos priežiūros įstaigų apie nustatytą (įtariamą) apsinuodijimą. Per metus apsinuodijo 7 vaikai ir 36 suaugę asmenys. Vaikai apsinuodijo medikamentais (4), saldikliu (1), maistiniu actu (1), alkoholiu (1),  suaugusieji – medikamentais (25), alkoholiu (ir kartu su medikamentais) (5), cheminėmis medžiagomis (2), išmetamosiomis automobilio dujomis (1), herbicidais/pesticidais (1), narkotinėmis medžiagomis (2). Savižudybės tikslais medikamentais apsinuodijo 2 nepilnamečiai ir 18 suaugusiųjų.
                Įspėjame, kad visus vaistus namuose būtina laikyti vaikams neprieinamoje vietoje. Ypač pavojingi vaikams migdomieji, raminamieji ir kraujospūdį mažinantys vaistai. Kai kurių medikamentų tabletės būna ryškių spalvų, panašios į saldainius ir vaikai suvalgo tabletes, neįtardami pavojaus.    

         Primename, kad medikamentus vartoti reikia tik laikantis gydytojo nurodymų! Neretai susipykus šeimoje, konfliktą norima išspręsti didesnėmis vaistų dozėmis. Tokie artimųjų „gąsdinimai“ gali baigtis ir mirtimi. Labai pavojinga vaistus naudoti, išgėrus alkoholio.   
    5. Profesinės  ligos
Visuomenės sveikatos specialistai dalyvauja profesinių ligų priežasčių tyrime ir patvirtinimo komisijų darbe. Trims rajono gyventojams buvo nustatyta profesinės ligos, kurių priežastimis buvo ilgą laiką veikianti visą kūną vibracija, triukšmas, mechaniniai virpesiai. 2013 m. profesinės ligos buvo nustatytos 5 rajono gyventojams.
              Dažniausiai pasitaikantys  mechanizatorių ir vairuotojų darbe profesinės rizikos veiksniai yra  vibracija, triukšmas ir mechaniniai virpesiai.  Norint išvengti vibracijos poveikio dirbantiems su vibruojančiais instrumentais patartina dėvėti šiltus drabužius ypač šiltoje aplinkoje, mūvėti šiltas pirštines,  nes šiluma pagerina kraujotaką pirštuose. Rūkymas labai pablogina kraujotaką ir dar labiau padidina vibracijos kenksmingą poveikį sveikatai. Pirštų mankšta , šilto oro srovė,  po darbo šilto vandens vonelės sumažina kenksmingą vibracijos poveikį. Triukšmingoje darbo vietoje būtina naudoti apsaugos priemones, kad būtų išvengta profesinio prikurtimo, veikiant ilgalaikiam triukšmui.

               6. Sergamumas užkrečiamomis ligomis.

2014 m. Kėdainių rajono gyventojams buvo diagnozuota 31 skirtinga infekcinė liga. Viso užregistruota 684 užkrečiamųjų ligų atvejai pagal galutines diagnozes, neįskaitant susirgimų gripu ir ūminėmis viršutinių kvėpavimo takų infekcijomis (ŪVKTI) bei kilo 54 užkrečiamųjų ligų protrūkiai. 
Kėdainių rajono gyventojai dažniausiai sirgo per orą plintančiomis užkrečiamosiomis ligomis. Užkrečiamųjų ligų struktūroje šios ligos sudarė  97,5 proc. visų atvejų. Visgi  2014 m. gripas buvo diagnozuotas tik 87 (2013 metais-811), o ŪVKTI – 11 151 (2013 metais -12 135) rajono gyventojui  ir gripo epidemija nebuvo paskelbta. 
2014 m. buvo užregistruoti 37 vėjaraupių, 8 niežų, 4 per maistą, vandenį ir aplinką plintančių užkrečiamųjų ligų, po vieną enterobiozės, toksokarozės, grybelinių odos susirgimų ir 2 pedikuliozės protrūkiai. 35 užkrečiamųjų ligų protrūkiai su dviem ir daugiau susirgimų kilo šeimose, o  19 protrūkių - vaikų ugdymo įstaigose ( 18 vėjaraupių ir 1 niežų).

2014 m., lyginant su 2013 m., sumažėjo sergamumas virusiniais meningitais – 96 proc., vėjaraupiais - 21 proc. niežais – 15 proc. Užregistruota mažiau plaučių tuberkuliozės, bakterinio meningito, Laimo ligos ir erkinio encefalito, virusinių hepatitų, ŽIV nešiojimo ir lytiškai plintančių ligų atvejų bei susirgimų pedikulioze ir odos grybeliniais susirgimais. Tačiau 1,4 karto išaugo  sergamumas skarlatina, virusinėmis žarnyno infekcijomis – 45 proc., bakterinėmis žarnyno infekcijomis – 7,5 proc.. Daugiau nei 2013 m. užregistruota susirgimų askaridoze, toksokoroze ir pedikulioze.

Apibendrinant, galima teigti, kad bendras sergamumas infekcinėmis ligomis (neskaitant susirgimų gripu ir ūminėmis viršutinių kvėpavimo takų infekcijomis) Kėdainių rajone 2014 m., lyginant su 2013 m., sumažėjo 15 proc.

Susirgimų pasiutlige nei žmonėms, nei gyvūnams Kėdainių rajone nebuvo nustatyta, tačiau

nuo gyvūnų nukentėjo ir medicinos pagalbos kreipėsi 112 asmenų ( 2013 m.-137), iš kurių 79 profilaktiškai paskirti skiepai nuo pasiutligės. Pernai nukentėjusiųjų skaičius buvo 19 proc. mažesnis nei užpernai tad, esant palankiai epizootinei situacijai rajone, sumažėjo ir skiepijimo nuo pasiutligės apimtys. 
Taip pat 2014 m., vykdant užkrečiamųjų ligų epidemiologinę priežiūrą, teisės aktais nustatyta tvarka įvertinta 13 asmens sveikatos priežiūros įstaigų atliekančių profilaktinius skiepijimus. Šios įstaigos patikrintos ir dėl vykdomos užkrečiamųjų ligų registracijos ir informacijos perdavimo bei dėl užkrečiamųjų ligų diagnostikos būklės.
7. Visuomenės informavimas.

     Sveikatos žinių propagavimui skyriaus specialistai skyrė daug dėmesio. Spaudoje įvairiomis temomis buvo parengta ir išplatinta 11 straipsnių. Gyventojai buvo informuoti apie kontrolės metu nustatytus pažeidimus, apie sveikatos saugą reglamentuojančių teisės aktų įgyvendinimą objektuose ir apie užkrečiamųjų ligų profilaktiką. Buvo parengta ir informavimo priemonėse išplatinta 14 informacinių pranešimų aktualiomis sveikatos temomis.  Įvairiomis sveikatos temomis informavimo priemonėse  buvo parengta ir išplatinta 34 1nterviu. Ugdymo, sveikatos priežiūros įstaigų,  grožio paslaugas teikiančių įstaigų ir kitų įtaigų specialistams   buvo perskaityta  11 pranešimų  ir paskaitų įvairiomis sveikatos saugos temomis. Fiziniams ir juridiniams asmenims įvairiais visuomenės sveikatos saugos klausimais buvo suteikta 329 konsultacijos, 1,5 karto daugiau negu praeitais metais.

